Her er hele den 20'er-inspirerede H&M Conscious Exclusive SS20-kollektion inkl. priser | ELLE
Ny kollektion Her er hele den 20'er-inspirerede H&M Conscious Exclusive SS20-kollektion inkl. priser
Onsdag, 11. marts 2020 - 10:00 - af Amalie Takahashi Christiansen
H&M Conscious Exclusive SS20-kollektionen er endelig landet, og nu kan du kigge nærmere på forårets og sommerens festklæder, hvor voluminøse flæser og 20'ernes sorgløse tid er i fokus. Se hele kollektionen inklusiv priser her …
H&M Conscious Exclusive er tilbage, og SS20-kollektionen byder på flæser og luftige silhuetter, der stråler af glamour i al sin pragt a la de vilde 20’ere.
Det ligger implicit i ordet ’exclusive’, men kollektionen er lige netop dét, da den er alt, hvad vi drømmer om at gå forårets og sommerens fester i møde i.
Derfor er budskabet soleklart: Det er tid til at trække i festtøjet, og der er ingen undskyldninger, for kollektionen byder på både glamourøse og nedtonede styles, der kan bruges til enhver lejlighed - hvad end du er til lækre suits eller pompøse materialer som tyl og flæser.
Læs også: Louis Vuittons kreative direktør om inspirationen bag A/W-2020-kollektionen.
Kollektionen er inspireret af Le Train Bleu – det elegante nattog, som kørte fra den franske havneby Calais til den franske riviera i 1920’erne – og mens kollektionen leder tankerne tilbage på de vilde 20’ere og togrejsernes storhedstid, ser vi os selv danse rundt til jazzede toner iført kollektionens keypieces, som blandt andet omfatter en lang balkjole og en asymmetrisk minikjole – hvem har ikke set (og drømt om at medvirke i) The Great Gatsby?
"Inspirationen til SS20 var idéen om den glamourøse togrejse, som designteamet følte var meget symbolsk for H&M's rejse som virksomhed mod et bæredygtigt, lukket kredsløb. Vi lod os inspirere af Le Train Bleu og glamourøse, kreative personligheder som Jean Cocteau og Pablo Picasso, som holdt til i Villa Santo Sospir i Cap Ferrat. Vi ønskede at skabe en kollektion, der henviser til den dekadente, sorgløse periode, men som også indeholder holdbare design, som vores kunder med glæde vil gå i hver dag," fortæller Ella Soccorsi, designer for H&M, om den nye kollektion.
Traditionen tro er kollektionen spækket med bæredygtige og alsidige styles, der er fremstillet under en vifte af bæredygtige processer og innovative materialer.
"Til Conscious Exclusive SS20 overvejede designteamet tøjets varighed og senere liv mere nøje end nogensinde før. Teamet har engageret sig dybt i materialernes sammensætning samt anvendelsen af indfarvningsmetoder, som har en mindre miljøpåvirkning – vi anvender faktisk et naturligt farvestof fremstillet af kaffegrums, som indsamles fra H&M's egne produktionskontorer. Vi har forpligtet os til en helt igennem holistisk tilgang til bæredygtighed såvel som til at skabe særlige styles, der holder hele livet," sagde Ann-Sofie Johansson, Creative Advisor hos H&M.
H&M Conscious Exclusive SS20 bliver tilgængelig i H&M Flagship Store på Amagertorv i København og online fra den 26. marts 2020.
Mens du kridter danseskoene og varmer op til forårets og sommerens vilde fester, kan du i galleriet nedenunder se alle styles fra den glamourøse H&M Conscious Exclusive SS20-kollektion samt priserne – Scroll løs!
H&M-Conscious-Exclusive-SS20-kollektion-med-priser-inkluderet
1.499 kroner.
699 kroner.
999 kroner.
749 kroner.
1.799 kroner.
2.499 kroner.
249 kroner.
1.299 kroner.
129 kroner.
199 kroner.
Se H&M Studio-kollektionen, der vil spice dit strandlook op - inkl. priser